kardosdrur/scandi-wiki huggingface dataset:
Félix Díaz

Manuel Félix Díaz (født 10. december 1983) er en dominikansk amatørbokser, som konkurrerer i vægtklassen super-letvægt. Díaz største internationale resultater er en guldmedalje fra Sommer-OL 2008 i Beijing, Kina, og en guldmedalje fra de panarmerikanske lege 2002. Han repræsenterede Den Dominikanske Republik under Sommer-OL 2008 hvor han vandt en guldmedalje foran Manus Boonjumnong fra Thailand.

Eksterne henvisninger 
 

Boksere fra Dominikanske Republik
Olympiske mestre fra Dominikanske Republik
Medaljevindere ved sommer-OL 2008
Winston Méndez Montero

Winston Méndez Montero (født 20. november 1974) er en dominikansk amatørbokser, som konkurrerer i vægtklassen let-fluevægt. Méndez har ingen større internationale resultater, og fik sin olympiske debut da han repræsenterede Den Dominikanske Republik under Sommer-OL 2008. Her blev han slået ud i ottendelsfinalen af Pürevdorjiin Serdamba fra Mongoliet i samme vægtklasse. Han har også en bronzemedalje fra de panamerikanske lege i 2007 i Rio de Janeiro.

Eksterne henvisninger 
 Qualificer 

Boksere fra Dominikanske Republik
Juan Carlos Payano

Juan Carlos Payano (født 14. december 1984) er en dominikansk amatørbokser, som konkurrerer i vægtklassen fluevægt. Payano har ingen større internationale resultater, og fik sin olympiske debut da han repræsenterede Den Dominikanske Republik under Sommer-OL 2008. Her blev han slået ud i ottendedelsfinalen af Vincenzo Picardi fra Italien i samme vægtklasse. Han har også vundet to sølvmedaljer fra de panamerikanske lege i boksning.

Eksterne henvisninger 
 Record 

Boksere fra Dominikanske Republik
José Luis Meza

José Luis Meza (født 24. september 1984 i Zamora-Chinchipe) er en ecuadoriansk amatørbokser, som konkurrerer i vægtklassen let-fluevægt. Meza har ingen større internationale resultater og fik sin olympiske debut da han repræsenterede Ecuador under Sommer-OL 2008. Her blev han slået ud i ottendedelsfinalen af Paddy Barnes fra Irland i samme vægtklasse.

Eksterne henvisninger 
 
 Qualifier 

Boksere fra Ecuador
Nikolai Stepulov

Nikolai Stepulov (20. marts 1913 i Narva, Russiske Kejserrige – 2. januar 1968) var en estisk bokser som deltog i de olympiske lege 1936 i Berlin.

Stepulov vandt en sølvmedalje i boksning under OL 1936 i Berlin. Han kom på en andenplads i vægtklassen, letvægt. Han vandt de fire første kampe men tabte finalen til ungarske Imre Harangi. Der var 26 boksere fra 26 lande som stillede op i vægtklassen, som blev afholdt den 11. til 15. august 1936.

Eksterne henvisninger 
 Profil på databaseolympics.com 

Boksere
Sportsfolk fra Estland
Olympiske sølvmedaljevindere fra Estland
Olympiske boksere
Boksere ved sommer-OL 1936
Caspar Friedrich von Gähler

Caspar Friedrich von Gähler (1. februar 1737 i København – 21. oktober 1797 i Randers) var en dansk officer.

Han var søn af gehejmeråd Sigismund Vilhelm von Gähler, blev 1762 ritmester i det samme år oprettede Husarregiment og, da dette 1767 ophævedes, forsat til Livregiment Dragoner. Han var en særdeles flink rytterofficer, blev generaladjudant 1769 og hørte til de udvalgte, der ifølge Catharina II's ønske tog tjeneste i den russiske hær for at medvirke til dennes reform. Han kæmpede i Tyrkekrigen under fyrst Galizin og Romanzow og belønnedes for sin tapperhed med Skt. Georgs Ordenen. 1773 vendte han tilbage til Danmark og blev oberstløjtnant ved husarerne, da disse kort efter genoprettedes, 1780 oberst af kavaleriet, 1788 chef for Slesvigske Regiment Ryttere og samme år forsat i lige egenskab til Jyske Dragoner, 1789 generalmajor og senere hvid ridder.

Gähler var gift med Elise Lucie Christiane von Oertz (f. på Kaltenhof 15. juni 1758, død i København 13. juni 1843), datter af landråd von Oertz til Kaltenhof, og døde 21. oktober 1797 i Randers.

Kilder 
 S.A. Sørensen, "Caspar Friedrich von Gähler", i: C.F. Bricka (red.), Dansk Biografisk Lexikon, København: Gyldendal 1887-1905.

Caspar Friedrich
Generalmajorer fra Danmark
Danskere i 1700-tallet
Riddere af Dannebrog (1671-1808)
Personer fra København
Personer i Dansk Biografisk Leksikon
Kavaleriofficerer fra Danmark
Viskan

Viskan er den nordligste af de fire store floder i Halland i Sverige. Med en længde på 140 km løber Viskan fra søen Tolken vest om Ulricehamn. Den har tilløb fra dele af det sydsvenske højland. Floden løber gennem Borås og i Marks kommun får den vand fra Häggån, Surteån og et par mindre floder. 

Viskan løber ud i Klosterfjorden i Kattegat lige nord for landsbyen ved Ås Kloster, omtrent 15 km fra Varbergs centrum. 

Vandkraft fra Viskan har gennem årene leveret energi til mange virksomheder og var grundlaget for den opblomstring Viskadalen oplevde i tidligere tider. 

Viskadalsbanan, som blev indviet i november 1880, følger stort set floddalen.

Vandløb i Halland
Vandløb i Västergötland
Guang'an (Guang'an)

Guang'an (kinesisk: 广安区; pinyin: Guǎng'ān Qū) er et bydistrikt i bypræfekaturet Guang'an i provinsen Sichuan i Folkerepublikken Kina. 

Deng Xiaoping blev født her.

Eksterne link
 Offisielle hjemmesider 

Sichuans geografi
Distrikter i Kina
Huaying

Huaying (kinesisk: 华蓥市; pinyin: Huāyíng) er en by i bypræfekturet Guang'an i provinsen Sichuan i Folkerepublikken Kina.

Byfylket havde  indbyggere i 1999.

Kulturminder 
An Bing-klanens slægtsgrave (An Bing jiazu mudi, 安丙家族墓地) fra Det sydlige Songdynastis tid blev i 1996 tilføjt på Folkerepublikken Kinas liste over kulturminder.

Referencer

Eksterne link 
 Lokalregjeringens hjemmesider
 Infoside  
 Sichuan Huaying Nan Song An Bing jiazu mudi
 Carved portraits of An Bing and his wife
 The family cemetery of An Bing 

Byer i Kina
Raúl Anganuzzi

Raúl Anganuzzi (født 20. juli 1906) var en argentinsk fægter som deltog i de olympiske lege 1928 i Amsterdam. 

Anganuzzi vandt en bronzemedalje i fægtning under Sommer-OL 1928 i Amsterdam. Han var med på det argentinske hold som kom på en tredjeplads i holdkonkurrencen i fleuret efter Italien og Frankrig. De andre på holdet var Roberto Larraz, Carmelo Camet, Héctor Lucchetti og Luis Lucchetti.

Kilder

Eksterne henvisninger 

Fægtere fra Argentina
Olympiske bronzemedaljevindere fra Argentina
Deltagere for Argentina ved sommer-OL 1928
Fægtere ved sommer-OL 1928
Carmelo Camet

Carmelo Félix Camet (29. oktober 1904 i Paris – 22. juli 2007 i Buenos Aires) var en argentinsk fægter som deltog i de olympiske lege 1928 i Amsterdam. 

Camet vandt en bronzemedalje i fægtning under Sommer-OL 1928 i Amsterdam. Han var med på det argentinske hold som kom på en tredjeplads i holdkonkurrencen i fleuret efter Italien og Frankrig. De andre på holdet var Roberto Larraz, Raúl Anganuzzi, Héctor Lucchetti og Luis Lucchetti.

Eksterne henvisninger 

Fægtere fra Argentina
Personer fra Paris
Hundredårige
Fægtere ved sommer-OL 1928
Roberto Larraz

Roberto Larraz (10. august 1896 i Buenos Aires – 27. november 1978 i Buenos Aires) var en argentinsk fægter som deltog i de olympiske lege 1928 i Amsterdam. 

Anganuzzi vandt en bronzemedalje i fægtning under Sommer-OL 1928 i Amsterdam. Han var med på det argentinske hold som kom på en tredjeplads i holdkonkurrencen i fleuret efter Italien og Frankrig. De andre på holdet var Luis Lucchetti, Raúl Anganuzzi, Héctor Lucchetti og Carmelo Camet.

Kilder

Eksterne henvisninger 

Fægtere fra Argentina
Personer fra Buenos Aires
Fægtere ved sommer-OL 1928
Luis Lucchetti

Luis Alberto Lucchetti (18. november 1902 i La Plata – 6. august 1990 i Buenos Aires) var en argentinsk fægter som deltog i de olympiske lege 1928 i Amsterdam. 

Anganuzzi vandt en bronzemedalje i fægtning under Sommer-OL 1928 i Amsterdam. Han var med på det argentinske hold som kom på en tredjeplads i holdkonkurrencen i fleuret efter Italien og Frankrig. De andre på holdet var Roberto Larraz, Raúl Anganuzzi, Héctor Lucchetti og Carmelo Camet.

Kilder

Eksterne henvisninger 

Fægtere fra Argentina
Fægtere ved sommer-OL 1924
Fægtere ved sommer-OL 1928
Fægtere ved sommer-OL 1936
Olympiske bronzemedaljevindere fra Argentina
Héctor Lucchetti

Héctor Pablo Lucchetti (født 9. marts 1905) var en argentinsk fægter som deltog i de olympiske lege 1928 i Amsterdam. 

Anganuzzi vandt en bronzemedalje i fægtning under Sommer-OL 1928 i Amsterdam. Han var med på det argentinske hold som kom på en tredjeplads i holdkonkurrencen i fleuret efter Italien og Frankrig. De andre på holdet var Roberto Larraz, Raúl Anganuzzi, Raúl Anganuzzi og Luis Lucchetti.

Kilder 

Fægtere fra Argentina
Fægtere ved sommer-OL 1928
Olympiske bronzemedaljevindere fra Argentina
Ajib Ahmad

Ajib Ahmad (født 13. september 1947, død 3. februar 2011) var en malaysisk minister og politiker. 

Han var minister og rådgiver for den føderale regering til præsident Mahathir Mohamad. Han var medlem af United Malays National Organization (UMNO). Ahmad døde af et Akut myokardieinfarkt i en alder af 63 år, den 3. februar 2011.

Kilder 

Politikere fra Malaysia
Nasser Al-Kharafi

Nasser Al-Kharafi (født 17. juni 1944 i Kuwait City, Kuwait, død 17. april 2011 i Cairo, Egypten ناصر الخرافي) var en kuwaitisk forretningsmand og indehaver af virksomheden Kharafi & Sons. Hans formue voksede blandt andet på grund af stigende aktiekurser, på flere af hans forretninger, inklusiv Mobile Telecommunications Co, National Bank of Kuwait og Americana, som er operatør af mange amerikanske fast food-kæder. 

Hans ældre bror, Jassim, er ledende talsperson i det kuwaitiske parlament. Hans søster, Faiza, var rektor ved Universitetet i Kuwait. Nasser havde byggekontrakter i mere end 30 lande over hele verdenen. I januar 2009 blev han knyttet til en involvering af overtagelsen af den britiske fodboldklub Liverpool FC. I 2011 blev han regnet som verdens 77. rigeste person på listen i Forbes Magazine.

Kilder 

Erhvervsfolk
Personer fra Kuwait City
José Alencar

José Alencar Gomes da Silva (også kendt som José Alencar, den Stærke, født 17. oktober 1931 i Muriaé, Minas Gerais – 29. marts 2011 i São Paulo) var en brasiliansk poltiker. Han var vicepræsident for præsident Luiz Inácio Lula da Silva i perioden 2003 – 2010. I perioden 2004 – 2006 var han også Brasiliens forsvarsminister. Alencar var medlem af det politiske partit Partido Republicano Brasileiro (PRB). I hans sidste år var han for de meste på hospital Sírio-Libanês, selvom at han også modtog eksperimentel Behandling på et universitetshospital i Houston, Texas. Hans død blev mødt med sorg af medlemmer af forskellige institutioner og på tværs af det politiske spektrum og præsident Dilma Rousseff sagde at de var en ære at have arbejdet sammen med ham. Han fik efter sin død en statsbegravelse og vicepræsident Michel Temer, udtalte at der ville blive, holdt en syv dage lang sørgedag.

Kilder 

Politikere fra Brasilien
Clement Arrindell

Clement Athelston Arrindell (født 19. april 1931 i Basseterre, død 27. marts 2011) var den første generalguvernør af Saint Kitts og Nevis. Arrindell blev indsat i embedet da landet fik sin selvstændighed fra Storbritannien i 1983. Perioden som generalguvernør varede fra 1983 til 1995. Han var fra 1981 til 1993 guvernør af den britiske koloni. 

Arrindell var jurist og arbejdede som advokat og fra 1964 som magistrat. I 1978 blve han dommer ved højesteret for De associerede vestindiske stater. 

Arrindell var storkorsridder af Sankt Mikaels og Sankt Georgs orden og Den kongelige Victoriaordenen. Han var dermed adelig og havde ret til at få titelformen Sir foran sit navn.

Kilder 

Personer fra Saint Kitts og Nevis
Jurister
Højesteretsdommere
Harry Tañamor

Harry Tañamor (født 20. august 1977 i Zamboanga City) er en filippinsk amatørbokser, som konkurrerer i vægtklassen let-fluevægt. Tañamor fik sin olympiske debut da han repræsenterede Filippinerne under Sommer-OL 2004. Han repræsenterede også Filippinerne under Sommer-OL 2008 hvor han blev slået ud i første runde af Manyo Plange fra Ghana i samme vægtklasse. Han deltog også i VM i 2007 i Chicago, USA hvor han vandt en sølvmedalje. Han har også to bronzemedaljer fra VM, fra 2001 og 2003.

Eksterne henvisninger 

Boksere fra Filippinerne
Franz Xaver Kugler

Franz Xaver Kugler (født 27. november 1862 i Königsbach, Rheinpfalz, død 25. januar 1929 i Luzern) var en tysk astronom og assyriolog. 

Kugler studerede i München, trådte 1886 ind i jesuitterordenen og blev 1894 professor i astronomi og matematik ved Ignatius Kollegiet i Valkenburg i Holland. Siden 1898 har Kugler fortsat den af Epping påbegyndte videnskabelige bearbejdelse af babyloniske kileindskrifter, fornemmelig af astronomisk og religiøst indhold, og har i fagtidsskrifter meddelt enkelte foreløbige resultater af sine studier. 

Af speciel astronomisk Interesse er hans skrifter: Die Babylonische Mondrechnung (1900) og Sternkunde und Sterndienst in Babel, I—II, med Ergänzungen (1907—14). Dette arbejde fuldbyrdedes med Sternkunde und Sterndienst in Babel, II, 2. hæfte (Münster 1924), der indeholder den assyro-babylonske kronologi fra 9.—7. århundrede f. Kr. og den babylonske kronologi fra 6.—1. århundrede f. Kr. Endvidere har han udgivet Sibyllinischer Sternkampf und Phaeton in naturgeschichtlicher Beleuchtung (Münster 1927).

Kilder 
 
 

Astronomer fra Tyskland
Orientalister fra Tyskland
Assyriologer
Ordensfolk fra Tyskland
Jesuitter
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Epping

Epping har flere betydninger:

Stednavne

Europa 
 Epping, Essex, England

Australien 
 Epping, New South Wales
 Epping, Victoria

USA 
 Epping, New Hampshire
 Epping, North Dakota

Sydafrika 
 Epping, Cape Town

Personer 
 Joseph Epping (1835–1894), tysk astronom og assyriolog
Joseph Epping

Joseph Epping (født 1. december 1835 i Bevergern ved Ems, død 22. august 1894 i Exaeten) var en tysk astronom og assyriolog.

Epping trådte 1859 ind i jesuitterordenen, var en tid ansat som lærer i matematik og astronomi ved kollegiet i Maria-Laach; 1872-76 indehavde han et professorat i matematik ved den tekniske højskole i Quito og levede resten af sit liv som lærer i matematik og astronomi ved seminarierne Blijenbeck og Exaeten i Limburg i Holland.

Sammen med J.N. Strassmaier har Epping leveret en række arbejder, der har været grundlæggende for et videregående studium af den babyloniske astronomi. Således har Epping bestemt begyndelsen af den seleucidiske æra, karakteren af det babyloniske år, dagens begyndelse og inddeling samt, at måneden rettede sig efter nymåne.

Han har tillige påvist, at kaldæerne kunde forudsige meget nøjagtig planeternes heliakiske op- og nedgang, opposition og retrograde bevægelse og tillige angive deres stilling til bestemte fiksstjerner. Ligeledes at de kunde forudberegne nymåne og sol- og måneformørkelse.

Foruden sit hovedværk Astronomisches aus Babylon (1889) har han publiceret sine resultater dels alene, dels sammen med Strassmaier i Stimmen aus Maria-Laach, bind 21 (1881) og bind 39 (1890) og i "Zeitschrift für Assyriologie" IV-VIII (1889-93).

Kilder 

 

Astronomer fra Tyskland
Orientalister fra Tyskland
Assyriologer
Ordensfolk fra Tyskland
Jesuitter
Salmonsens
Telecom expense management

Telecom Expense Management er en finansiel disciplin, der sigter mod at nedbringe teleudgifter via systematisk analyse af teleudgifter og telekontrakter.

I udgivelsen Competitive Landscape: Telecom Expense Management (2010) har det amerikanske analysehus Gartner opdelt Telecom Expense Management i en række underdiscipliner: Sourcing management, ordering and provisioning management, inventory management, invoice and contract management, usage management, dispute management, reporting and business intelligence.

Kilde 
Telcom Danmark: Gartner-analyse af Telecom Expense Management-udviklingen

Erhvervsøkonomi
Amerikanske bombeangreb på den kinesiske ambassade i Beograd

Bombningen af den kinesiske ambassade i Beograd d. 7. maj 1999 var en del af NATO's bombning af Jugoslavien i 1999 (Operation Allied Forces). Fem amerikanske JDAM-bomber ramte Folkerepublikken Kinas ambassade i bydelen Novi Beograd i Beograd og dræbte tre kinesiske statsborgere, mens den skabte skandale i Kina. Præsident Bill Clinton undskyldte senere og slog fast, at der var tale om et uheld.

Fem måneder efter bombningen i oktober 1999 offentliggjorde Politiken af København og The Observer i London en rapport om, at bombningen var bevidst. Regeringerne i både USA og Storbritannien sagde, at det ikke var bevidst, og at det var en ulykke.

Fodnoter 

Luftangreb
Begivenheder i 1999
Beograd
Jugoslaviske krige
Cash trapping

Cash trapping er en slags tyveri, hvor en pengeautomat udstyres således, at de hævede penge bliver siddende inde i maskinen. I pengeautomatens seddeludleveringsmekanisme anbringes en skinne, som kan opfange sedlerne, for eksempel ved hjælp af dobbeltklæbende tape. Når kunden har forladt maskinen, afhenter tyven pengene og skinnen.

Links 
 Wieder eine neue Masche: Diebe fangen Scheine ab  – Nürnberger Nachrichten
 Das Bargeld wird abgefangen  – Stuttgarter Zeitung
 Nyt fupnummer stjæler dine penge – Berlingske

Kriminalitet
Or (flod)

Or (russisk: Орь) er en flod i Orenburg oblast i Rusland og Aktobe oblast i Kasakhstan. Den er en venstre biflod til floden Ural, og er 332 km lang, med et afvandingsareal på 18.600 km². Den dannes ved sammenløbet af floderne Sjijli og Terisbutak, som har sit udspring på vestsiden af Mugodzjarbjergene, og munder ud i Ural ved byen Orsk. Størstedelen af vandføringen er fra snesmeltning. Middelvandføringen 61 km fra mundingen er 21,3 m³/sek. Floden fryser til i anden halvdel af oktober, og er islagt til månedsskiftet marts/april.

Floder i Orenburg oblast
Floder i Kasakhstan
Ätran

Ätran er en svensk flod. Den er med sine 243 kilometer Hallands næstlængste. Ätran starter sit løb ved Gullered 332 moh. og løber gennem den sydøstlige del af Västergötland og ud i Kattegat ved Falkenberg i Halland. Ätran har et afvandingsareal på 3.343 km². Der er otte vandkraftværker langs Ätran og yderligere to ved dens bifloder.

Se også
Nissan
Lagan
Viskan

Vandløb i Halland
Vandløb i Västergötland
Alej

Alej (, ) er en flod i Altaj kraj i Rusland. Den er en venstre biflod til Ob, og er 858 km lang, med et afvandingsareal på 21.100 km².

Alej har sit udspring i de nordvestligste udløb af Altajbjergkæden i Kasakhstan nær grænsen til Rusland. Floden løber meget snoet over stepperne i Altaj kraj, og munder ud i Ob ved Ust-Aleika syd for Barnaul. Før mundingen er floden omkring 70 m bred og 1,5 m dyb. Dechargen ved Khabasino, 46 km før mundingen er 33,8 m³/s (minimum i februar: 3,5 m³/s, maksimum i maj: 144 m³/s). Alej er frosset til fra november til april.

Ved Alej ligger byerne Rubtsovsk og Alejsk. Floden bruges til vanding i de nærliggende landbrugsområder.

Referencer 
 Store sovjetiske encyklopædi
 R-ArcticNET – Et regionalt, elektronisk, hydrografisk datanetværk for den arktiske region.

Floder i Altaj kraj
Floder i Kasakhstan
Bija

Bija (russisk: Бия) er en flod i Altaj kraj og republikken Altaj i Rusland. Ved Bijas sammenløb med Katun dannes floden Ob, en af de store floder i Sibirien. Bija er 301 km lang, med et afvandingsareal på 37.000 km². Floden begynner i Teletskojesøen, og løber først mod nord og snor sig derefter gradvis mod vest til sammenløbet med Katun. Den fryser til i månedsskiftet november/december og er islagt til forårsflommen starter i begyndelsen af april. Floden er farbar op til byen Bijsk.

De vigtigste bifloder er Pyzja, Sarykoksja og Lebed.

Eksterne henvisnigner 

Floder i Altaj kraj
Floder i republikken Altaj
Victoria Justice

Victoria Justice (født 19. februar 1993 i Hollywood, Florida) er en amerikansk singer-songwriter, danser og skuespiller. Hun er mest kendt for rollen som Tori Vega i Nickelodeon-serien Victorious.

Tidlige liv 
Justice er datter af Zack og Serene Justice. Hendes far har både engelske, irske og tyske forfædre, og hendes mor har forfædre fra Puerto Rico. Navnet "Justice" betyder retfærdighed.

Da hun var 11 år flyttede familien til Los Angeles, Californien. Herefter var hun med i adskillige reklamefilm.

Karriere 
I 2005 havde Justice sin debut som Stella i filmen Mary. I 2009 medvirkede hun i Nickelodeon-filmen Spectacular! med rollen som Tammi Dyson. I 2010 fik hun en af sine bedste roller; Tori Vega i Nickelodeon-serien Victorious. Senere blev der indspillet en film baseret på serien, kaldet Freak the Freak Out, hvor hun også har rollen som Tori Vega. Hun har også spillet med i filmen The Boy Who Cried Werewolf, samt haft gæsteoptrædener i The Troop, True Jackson, VP, iCarly og Nickelodeon-filmen Fun size.

Soundtrack-albummer 
Justice har ikke selv indspillet nogen albummer, men medvirker på soundtracks til de serier, hun har medvirket i.
 Spectacular! (2009)
 Victorious (2011)
 Victorious 2.0 (2012)
 Victorious 3.0 (2012)

Justice har udgivet singlerne:
 Make It Shine
 Freak the Freak Out
 Beggin' on Your Knees
 Best Friend's Brother
 Leave It All to Shine
 Countdown
 Take a Hint
 Make It In America
 L.A. Boyz
 Here's 2 Us
 Gold
 shake

Justice er kåret adskillige gange som bedste kvindelige skuespiller på grund af hendes rolle som Tori Vega

Eksterne henvisninger 

 
 
 

Tv-skuespillere fra USA
Singer-songwritere fra USA
Børnepopmusikere
Nissan (flod)

Nissan er ved sin længde på 186 km en af det sydlige Sveriges længste floder. Den udspringer i en højmose i Månsarp nær Taberg, mere end 300 meter over havet, og har sit udløb i Kattegat ved Halmstad.

Løb 
Floden har først en nordvestlig og vestlig retning, men går siden mod sydvest gennem Småland. Den passerer Norra Unnaryd, Gislaved, Smålandsstenar, Skeppshult, Hyltebruk m.fl. og går derefter ind i Halland og kommer via Rydöbruk, Torup Slot, Fröslida Oskarström og Åled til Halmstad, hvor den munder ud i Laholmsbukten og Kattegat. Mange virksomheder i de nævnte byer har gennem årene hentet drivkraft fra Nissan.

Nissan sætter sit præg på Halmstad, som er bygget omkring floden. Ved Nissans udløb i Laholmsbugten driver Halmstads havn en betydelig virksomhed, men der er også lystbådehavn. I Nissan er der fiskeri af laks og havørred.

Langs med Nissan går den urgamle handelsvej Nissastigen, som nu hedder Riksväg 26. I september 1877 åbnede Halmstad-Nässjö Järnvägar, HNJ, strækningen Halmstad-Värnamo, hvor linjens sydlige del følger Nissan.

Historie 
Floden var i året 1062 åsted for slaget ved Niså mellem den norske konge Harald Hardråde og den danske konge Svend Estridsen. Slaget endte med norsk sejr.

Bifloder 
Nogle af tilløbene er :
 Betarpsbäcken
 Kilaån
 Löbbosjön
 Moa Sågbäck
 Sänkesjön
 Sennanån

Eksterne kilder og henvisninger 

 Halmstads hamn 

Vandløb i Halland
Vandløb i Småland
Nissan

Nissan kan henvise til flere artikler:

Geografi 
 Nissan (flod) - en flod i det sydlige Sverige.
 Nissan (ø) - en ø i Finland.
 Nissan-lez-Enserune - en kommune i det sydlige Frankrig.
 Nissan Islands - et alternativt navn for øgruppen Green Islands i Papua Ny Guinea i det østlige Stillehav.

Virksomheder 
 Nissan Group - en japansk virksomhedsgruppe.
 Nissan Chemicals
 Nissan Diesel - en japansk lastbilproducent købt af Volvo i 2007.
 Nissan Motor - en japansk bilproducent ejet af Renault og Nissan Group.
 Nissan Marine
 Nissan Outboard Motors
 Nissan Securities
 NNK (Nissan)